open-index/open-wikipedia-markdown huggingface dataset:
নবারুণ ভট্টাচার্য

থাম্ব|নবারুণ ভট্টাচার্য
**নবারুণ ভট্টাচার্য** (২৩ জুন ১৯৪৮ &ndash; ৩১ জুলাই ২০১৪) ছিলেন একজন ভারতীয় বাঙালি কবি ও কথাসাহিত্যিক। তিনি সাহিত্য অকাদেমি পুরস্কার (১৯৯৭) ও বঙ্কিম পুরস্কার (১৯৯৬) গ্রহণ করেছেন। *হারবার্ট*, *কাঙ্গাল মালসাট* ইত্যাদি তার বিখ্যাত উপন্যাস। তিনি লেখিকা মহাশ্বেতা দেবী এবং নাট্যকার বিজন ভট্টাচার্যের পুত্র।

## প্রাথমিক জীবনের ধারণা
স্কুল জীবনে তিনি বালিগঞ্জ সরকারি উচ্চ বিদ্যালয়ে পড়াশুনা  করেন। তিনি কলকাতা বিশ্ববিদ্যালয়ে প্রথমে ভূতত্ত্ব ও পরবর্তীতে ইংরেজি বিষয়ে পড়াশোনা করেন। চাকরি জীবনে তিনি ১৯৭৩ সালে একটি বিদেশি সংস্থায় যোগ দেন এবং ১৯৯১ পর্যন্ত সেখানে চাকরি করেন। এরপর কিছুদিন বিষ্ণু দের ‘সাহিত্যপত্র’ সম্পাদনা করেন এবং ২০০৩ থেকে ‘ভাষাবন্ধন’ নামের একটি পত্রিকা পরিচালনা করেন। একসময় দীর্ঘদিন তিনি ‘নবান্ন’ নাট্যগোষ্ঠী পরিচালনা করেছেন।

## গ্রন্থতালিকা
### কাব্যগ্রন্থ
* এই মৃত্যু উপত্যকা আমার দেশ না (১৯৮৩)
* পুলিশ করে মানুষ শিকার (১৯৮৭)
* রাতের সার্কাস

### ছোটগল্প
* হালাল ঝাণ্ডা (১৯৮৭)
* নবারুন ভট্টাচার্যের ছোটগল্প (১৯৯৬)
* নবারুন ভট্টাচার্যের শ্রেষ্ঠ গল্প
* ফ্যাতাড়ুর কুম্ভীপাক
* ফ্যাতাড়ুর বোম্বাচাক
* ফ্যাতাড়ু বিংশতি

### উপন্যাস
* হারবার্ট (১৯৯৩)
* যুদ্ধ পরিস্থিতি (১৯৯৬)
* অটো ও ভোগী
* ফ্যাতাড়ু ও চোক্তার
* কাঙাল মালসাট
* মবলগে নভেল
* খেলনা নগর
* লুব্ধক (২০০৬)

### অন্যান্য
জোড়াতালি (২০১৭)

## চলচ্চিত্র
নবারুণ ভট্টাচার্যের উপন্যাস *হারবার্ট* অবলম্বনে পরিচালক সুমন মুখোপাধ্যায় তার হারবার্ট চলচ্চিত্রটি নির্মাণ করেন। ২০১৩ সালে তার ফ্যাতাড়ু সম্পর্কিত উপন্যাস *কাঙাল মালসাট* চলচ্চিত্রায়িত হয়।

## পুরস্কার
* সাহিত্য অকাদেমি পুরস্কার (১৯৯৩)
* বঙ্কিম পুরস্কার
* নরসিংহ দাস পুরস্কার

## মৃত্যু
নবারুণ ভট্টাচার্য ২০১৪ সালের ৩১ জুলাই আন্ত্রিক ক্যান্সারের কারণে কলকাতায় ঠাকুরপুকুর ক্যান্সার হাসপাতালে চিকিৎসাধীন অবস্থায়, ৬৬ বছর বয়সে মৃত্যুবরণ করেন। তবুও মৃত্যু ওনাকে স্পর্শ করেনি তিনি এখনো বেঁচে আছে মানুষের মনে বসবাস করা পুরন্দর ভাট, ভদি , ফ্যাতাড়ু , চোক্তার এদের মধ্যে দিয়ে।

## আরও দেখুন
* বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৪৮-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাঙালি ছোটগল্পকার
বিষয়শ্রেণী:বাংলা ভাষার লেখক
বিষয়শ্রেণী:বাঙালি লেখক
বিষয়শ্রেণী:বাঙালি ঔপন্যাসিক
বিষয়শ্রেণী:ভারতীয় লেখক
বিষয়শ্রেণী:ভারতীয় ঔপন্যাসিক
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:বঙ্কিম পুরস্কার বিজয়ী
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বহরমপুরের ব্যক্তিত্ব
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:বাঙালি হিন্দু
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:ভারতীয় হিন্দু
বিষয়শ্রেণী:জাদুবাস্তবতাবাদ লেখক
হারবার্ট (চলচ্চিত্র)

**হারবার্ট** চলচ্চিত্র ধরা পড়েছে সত্তরের দশকের নকশাল আন্দোলন প্রেক্ষাপট । সেই আন্দোলনের চেতনা যে একেবারে নিশ্চিহ্ন হয়ে যায় নি যেকোনো মূহুর্তেই তা আবার ফেটে পড়তে পারে তা বোঝানো হয়েছে। নবারুণ ভট্টাচার্যের রচিত হারবার্ট উপন্যাস অবলম্বনে থিয়েটার জগতের উল্লেখযোগ্য ব্যক্তিত্ব সুমন মুখোপাধ্যায় এই চলচ্চিত্রটি পরিচালনা করেছেন। **হারবার্ট** চলচ্চিত্রটি ৫৩তম জাতীয় চলচ্চিত্র পুরস্কারে শ্রেষ্ঠ ছবি নির্বাচিত হয়।

## কাহিনী
পিতৃমাতৃহীন হারবার্ট সরকার উত্তর কলকাতার ক্ষয়িষ্ণু যৌথ পরিবারের বাসিন্দা। বাড়ির বৃদ্ধা জেঠিমা ছাড়া সকলের কাছেই অবহেলার পাত্র। তবে পাড়ার ছেলেছোকরারা হারবার্টকে পছন্দ করে। সত্তর দশকে হারবার্টের ভাইপো বিনু একবার আশ্রয় নিয়েছিল হারবার্টের ঘরে তখন সে নকশাল আন্দোলনের সাথে যুক্ত। পরে পুলিশের গুলিতে বিনু মারা যায়। ক্রমশ হারবার্ট তন্ত্র মন্ত্র জ্যোতিষ ইত্যাদি বুজরুকি করে পয়সা রোজগার করতে থাকে। এক যুক্তিবাদী প্রনব ঘোষ দলবল নিয়ে এসে হারবার্টকে শাসিয়ে যায় যে এই ব্যবসার ফলে তাকে জেলে যেতে হবে। এরপরই হারবার্ট আত্মহত্যা করে॥ এবং সে সুইসাইড নোটে লিখে যায় "চৌবাচ্চার তেলাপিয়া গঙ্গাসাগরে চললো।দোবেড়ের চ্যাং দেকবি? দোবেড়ের চ্যাং দেকাবো? ক্যাট ব্যাট ওয়াটার ডগ ফিশ"। তার মৃতদেহের সাথে যাবতীয় বিছানা তোষক বিদ্যুৎবাহী চুল্লীর ভেতর ঢোকানোর কিছু পরে প্রবল বিস্ফোরণ ঘটে শ্মশানে। প্রশাসনিক তৎপরতায়, পুলিশের ঘেরাটোপে হারবার্টের মৃতদেহাংশ কোনো রকমে পোড়ানো হলে যে সত্যটা উঠে আসে তা হল বিস্ফোরক ঘুমন্ত অবস্থায় বহুকাল ছিল। হঠাৎ কোন পরিস্থিতিতে তা ধ্বংসাত্মক হবে তা রাষ্ট্র বুঝে উঠতে পারেনা! আসলে মৃত নকশাল ভাইপো বিনু অনেক ডায়নামাইট সেল ঢুকিয়ে রেখেছিল হারবার্টের বিছানায়। নিরাপদে রাখার জন্যে। ভবিষ্যতে হয়ত কোনো বিপ্লবাত্মক কাজের উদ্দেশ্য ছিল তার। তাই ফেটে পড়েছে বহুদিন পরে। হারবার্টের মৃতদেহের সাথে।

## তথ্যসূত্র

## বহিঃসংযোগ
* http://www.webindia123.com/movie/awards/national/award2006.htm
* http://www.hindu.com/fr/2006/04/07/stories/2006040703030300.htm 

বিষয়শ্রেণী:বাংলা ভাষার চলচ্চিত্র
বিষয়শ্রেণী:সুমন মুখোপাধ্যায় পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:যাদু বাস্তবতাবাদ চলচ্চিত্র
হাইতির ভাষা

ফরাসি ভাষা ও হাইতীয় ভাষা হাইতির সরকারি ভাষা। হাইতীয় ভাষাটি ফরাসি ভাষা-ভিত্তিক একটি ক্রেওল ভাষা। এটি হাইতির প্রায় সব মানুষের মাতৃভাষা। এই ভাষার ৯০% শব্দভাণ্ডার পর্তুগিজ, স্পেনীয়, তাইনো ও পশ্চিম আফ্রিকান ভাষা থেকে আগত। ফরাসি এই দেশের প্রধান লিখিত ও প্রশাসনিক কাজে ব্যবহৃত ভাষা। ৪২% মানুষ হাইতীয় ভাষায় কথা বলে। শিক্ষিত হাইতীয়রা এই ভাষায় কথা বলে এবং এটি অধিকাংশ বিদ্যালয়ের পাঠদানের মাধ্যম, এমনকি ব্যবসার ক্ষেত্রেও এই ভাষা ব্যবহৃত হয়। বিভিন্ন আয়োজনে, তথা বিবাহ, স্নাতক অনুষ্ঠান ও গির্জার জমায়েতেও এই ভাষা ব্যবহৃত হয়।

## তথ্যসূত্র

## বহিঃসংযোগ
* হাইতির ভাষার উপর এথনোলগ-এর রিপোর্ট

বিষয়শ্রেণী:হাইতি
বিষয়শ্রেণী:উত্তর আমেরিকার ভাষা
সেন্ট লুসিয়ার ভাষা

থাম্ব|সেন্ট লুসিয়ার ডায়াগ্রাম
ইংরেজি ভাষা সেন্ট লুসিয়ার সরকারি ভাষা। এখানকার বেশির ভাগ লোকের মাতৃভাষা ফরাসি ভাষা-ভিত্তিক একটি ক্রেওল বা পাতোয়া ভাষা। ক্রেওলটি ক্ষুদ্রতর অ্যান্টিল দ্বীপপুঞ্জের প্রায় সর্বত্র প্রচলিত।

## বহিঃসংযোগ
* সেন্ট লুসিয়ার ভাষার উপর এথনোলগ-এর রিপোর্ট

বিষয়শ্রেণী:সেন্ট লুসিয়া
বিষয়শ্রেণী:উত্তর আমেরিকার ভাষা
সেন্ট ভিনসেন্ট ও গ্রেনাডাইন দ্বীপপুঞ্জের ভাষা

ইংরেজি ভাষা সেন্ট ভিনসেন্ট ও গ্রেনাডাইন দ্বীপপুঞ্জের সরকারি ভাষা। এখানকার সবাই ইংরেজি ভাষাভিত্তিক একটি ক্রেওল ভাষায় কথা বলেন। ক্রেওলটি ক্ষুদ্রতর অ্যান্টিল দ্বীপপুঞ্জের প্রায় সর্বত্র প্রচলিত।

## বহিঃসংযোগ
* সেন্ট ভিনসেন্ট ও গ্রেনাডাইন দ্বীপপুঞ্জের ভাষার উপর এথনোলগ-এর রিপোর্ট

বিষয়শ্রেণী:সেন্ট ভিনসেন্ট ও গ্রেনাডাইন দ্বীপপুঞ্জ
বিষয়শ্রেণী:উত্তর আমেরিকার ভাষা
সেন্ট কিটস ও নেভিসের ভাষা

থাম্ব|সারা বিশ্বে ইংরেজি ভাষার বিতরণ। সেন্ট কিটস এবং নেভিস দ্বীপপুঞ্জের দেশটিও ইংরেজি ব্যবহার করে না।
ইংরেজি ভাষা সেন্ট কিটস ও নেভিস দ্বীপপুঞ্জের সরকারি ভাষা। এখানকার প্রায় সবাই ইংরেজি ভাষাভিত্তিক একটি ক্রেওল ভাষায় কথা বলেন। ক্রেওলটি ক্ষুদ্রতর অ্যান্টিল দ্বীপপুঞ্জের প্রায় সর্বত্র প্রচলিত।

## বহিঃসংযোগ
* সেন্ট কিটস ও নেভিস দ্বীপপুঞ্জের ভাষার উপর এথনোলগ-এর রিপোর্ট

বিষয়শ্রেণী:সেন্ট কিটস ও নেভিস
বিষয়শ্রেণী:উত্তর আমেরিকার ভাষা
বর্তমান (দৈনিক পত্রিকা)

**বর্তমান পত্রিকা ** বাংলা ভাষায় প্রকাশিত একটি ভারতীয় দৈনিক পত্রিকা। বর্তমান পত্রিকা কলকাতা এবং শিলিগুড়ি শহর থেকে প্রকাশিত হয়। ইন্ডিয়ান রিডারশিপ সার্ভে অনুসারে পত্রিকাটি ৮৬ লাখ মানুষ পাঠ করেন।

## ইতিহাস
আনন্দবাজার পত্রিকার খ্যাতনামা সাংবাদিক বরুণ সেনগুপ্ত ১৯৮৪ খ্রিষ্টাব্দের ৭ ডিসেম্বর থেকে নিজস্ব উদ্যোগে বর্তমান পত্রিকাটির প্রকাশনা শুরু করেন। ৭৬, আচার্য জগদীশচন্দ্র বসু রোডের কার্যালয় থেকে প্রথম প্রকাশনা শুরু করলেও সম্প্রতি পূর্ব কলকাতার বাইপাসের ধারে হ্যালডেন অ্যাভিনিউয়ের নিজস্ব ভবন থেকে বর্তমান পত্রিকা নিয়মিত প্রকাশিত হয়। পত্রিকার কলকাতা সংস্করণ ছাড়াও শিলিগুড়ির নিজস্ব প্রেস থেকে আলাদা উত্তরবঙ্গ সংস্করণ প্রকাশিত হয়।

## সহযোগী পত্রপত্রিকা
এখন বর্তমান পত্রিকা প্রকাশনীর অন্যান্য সহযোগী পত্রপত্রিকা, যথা 'সুখী গৃহকোণ', 'সাপ্তাহিক বর্তমান' ইত্যাদি নিয়মিতভাবে প্রকাশিত হয়। এছাড়াও আছে 'আরোগ্য' নামের স্বাস্থ্য সম্পর্কিত পত্রিকা এবং অন্যান্যদের তুলনায় অপেক্ষাকৃত কম দামে রঙিন শারদীয় সংস্করণ।

**সুখী গৃহকোণ পত্রিকায় লেখা পাঠানোর নিয়ম**
গল্প, ভ্রমণকাহিনি, বিশেষ রচনা ১৫০০-৩০০০ শব্দের মধ্যে, রহস্য উপন্যাস ১০-১২ হাজার শব্দের মধ্যে অপ্রকাশিত ও মৌলিক হতে হবে। লেখা মনোনীত হলে দপ্তর থেকে যোগাযোগ করে নেওয়া হবে... আরও

**সাপ্তাহিক বর্তমান পত্রিকায় লেখা পাঠানোর নিয়ম**
প্রিন্ট ও সোস্যাল মিডিয়ায় প্রকাশিত হয়েছে এমন লেখা গ্রহণ করা হয় না। লেখা পাঠানোর পর ৬ মাস অপেক্ষা করবেন। ডাকযোগ ছাড়া ইমেলেও সাপ্তাহিক বর্তমান পত্রিকায় প্রকাশের জন্য লেখা পাঠাতে পারেন...আরও

## ইন্টারনেট সংস্করণ
২০০২ খ্রিষ্টাব্দ থেকে বর্তমান পত্রিকাটির একটি জনপ্রিয় অনলাইন সংস্করণ চালু হয়।

## তথ্যসূত্র


## বহিঃসংযোগ
* বর্তমান - বর্তমান পত্রিকার ওয়েবসাইট 

বিষয়শ্রেণী:বাংলা ভাষার সংবাদপত্র
বিষয়শ্রেণী:পশ্চিমবঙ্গের সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:১৯৮৪-এ পশ্চিমবঙ্গে প্রতিষ্ঠিত
দৈনিক স্টেটসম্যান

***দৈনিক স্টেটসম্যান*** বাংলা ভাষায় প্রকাশিত একটি ভারতীয় বাংলা দৈনিক পত্রিকা। এই পত্রিকাটি ২০০৪ সালের ২৮ জুন প্রথম প্রকাশিত হয়। পত্রিকাটি বিখ্যাত ইংরেজি পত্রিকা দ্য স্টেটসম্যান পত্রিকার বাংলা প্রকাশন।

## ইন্টারনেট সংস্করণ

## তথ্যসূত্র


## বহিঃসংযোগ
দৈনিক স্টেটসম্যান - ই-পেপার 

স্
স্
স্
স্
স্
স্
স্
পর্তুগিজ ব্যাকরণ

থাম্ব|পর্তুগীজ ব্যাকরণ সম্পর্কে একটি বই
**পর্তুগিজ ব্যাকরণ** হল পর্তুগিজ ভাষার রূপমূলতত্ত্ব ও বাক্যতত্ত্বের আলোচনা। পর্তুগিজ ব্যাকরণের সাথে অন্যান্য রোমান্স ভাষার, বিশেষ করে গালিসীয় ভাষা ও আইবেরীয় উপদ্বীপের অন্যান্য ভাষার ব্যাকরণের সাদৃশ্য আছে। পর্তুগিজ একটি সংশ্লেষণাত্মক (synthetic), একীভবনমূলক (fusional) ভাষা।

পর্তুগিজ বিশেষ্য, বিশেষণ, সর্বনাম ও নির্দেশক পদগুলিতে স্বল্প পরিমাণে বিভক্তি বিদ্যমান। পর্তুগিজ ভাষাতে দুইটি লিঙ্গ (পুং ও স্ত্রী), দুইটি বচন (একবচন ও বহুবচন), ক্ষুদ্রতানির্দেশক ও বর্ধননির্দেশক বিভক্তি এবং বিশেষণের অতিশয়ার্থক বিভক্তি রয়েছে। পর্তুগিজ ভাষাতে লাতিন ভাষার কারকব্যবস্থা আর অবশিষ্ট নেই, তবে ব্যক্তিবাচক সর্বনামগুলি এখনও কর্তা, ক্রিয়ার কর্ম এবং পূর্বসর্গের কর্মভেদে ভিন্ন ভিন্ন রূপ ধারণ করে। বিশেষণগুলি সাধারণত বিশেষ্যের পরে বসে।

পর্তুগিজ ক্রিয়াগুলির বহু রূপ হতে পারে। এগুলির তিনটি কাল (অতীত, বর্তমান, ভবিষ্যৎ), তিনটি প্রকার (পুরাঘটিত, অ-পুরাঘটিত, এবং ঘটমান), দুইটি বাচ্য (কর্তৃ ও কর্ম) এবং একটি বিভক্তিযুক্ত অসমাপিকা রূপ বিদ্যমান। পুরাঘটিত ও অ-পুরাঘটিত প্রকারগুলিতে বিভক্তি সরাসরি ক্রিয়ার সাথে যুক্ত হয়ে নতুন ক্রিয়ারূপ গঠন করে। অন্যদিকে ঘটমান প্রকার এবং কর্মবাচ্যের ক্ষেত্রে আলাদা সহায়ক পদ নিয়ে ক্রিয়ারূপ গঠিত হয়। অন্যান্য রোমান্স ভাষার মত পর্তুগিজেও একটি অ-ব্যক্তিবাচক কর্মবাচ্য রূপ আছে, যেখানে ঘটককে একটি অনির্দিষ্ট সর্বনাম দিয়ে প্রতিস্থাপন করা হয়।

পর্তুগিজ মূলত একটি কর্তা-ক্রিয়া-কর্ম ভাষা। তবে কখনো কখনো কর্তা-কর্ম-ক্রিয়া ক্রমও দেখা যায়। পর্তুগিজ ভাষার বাক্যে পদের ক্রম খুব সুনির্দিষ্ট নয়। এটি একটি শূন্য কর্তা ভাষা, অর্থাৎ বাক্যে কর্তাস্থানীয় সর্বনাম ঊহ্য থাকে। অনেক সময় কথ্য ভাষাতে কর্মস্থানীয় সর্বনামও ঊহ্য থাকে। পর্তুগিজ ভাষাতে উদ্দেশ্য ও বিধেয়কে সংযুক্তকারী দুইটি সংযোজক ক্রিয়া (copular verb) আছে।

পর্তুগিজ ভাষার বেশ কিছু ব্যাকরণিক বৈশিষ্ট্য অন্যান্য রোমান ভাষা থেকে স্বতন্ত্র। এদের মধ্যে আছে পুরাঘটিত অতীত কাল নির্দেশের জন্য বিভক্তির ব্যবহার, ভবিষ্যৎ সংশয়ার্থ ক্রিয়ারূপ, বিভক্তিযুক্ত অসমাপিকা রূপ, এবং পুনরাবৃত্তিমূলক অর্থ নির্দেশকারী পুরাঘটিত বর্তমান কালের ক্রিয়ারূপ। পর্তুগিজ ভাষার একটি ব্যতিক্রমী বৈশিষ্ট্য হল কিছু ক্রিয়ারূপের অভ্যন্তরে সর্বনামের সংক্ষিপ্ত রূপ বা Clitic অনুপ্রবিষ্ট হতে পারে।

বিষয়শ্রেণী:পর্তুগিজ ভাষা
বিষয়শ্রেণী:ভাষা অনুযায়ী ব্যাকরণ
বর্তমান (দ্ব্যর্থতা নিরসন)

**বর্তমান** বলতে বোঝানো হতে পারে -

* বর্তমান (দৈনিক পত্রিকা) - ভারতের একটি বাংলা দৈনিক সংবাদপত্র
* বর্তমান (সময়) 
* বর্তমান কাল (ব্যাকরণ)
* বর্তমান (চলচ্চিত্র)
মগনলাল মেঘরাজ

**মগনলাল মেঘরাজ** বাংলা সাহিত্যে খলনায়কদের মধ্যে অন্যতম শ্রেষ্ঠ চরিত্র।  ফেলুদার অন্যতম আইকনিক চরিত্র।  ফেলুদার ভাষায় তার সবচেয়ে শ্রেষ্ঠ শত্রু। ফেলুদা মোট তিনটি কাহিনীতে তার মোকাবিলা করেন। জয় বাবা ফেলুনাথ, যত কাণ্ড কাঠমান্ডুতে ছাড়া গোলাপী মুক্তা রহস্য কাহিনীতে এসেছেন মগনলাল প্রধান অপরাধীর ভূমিকায়। সত্যজিৎ রায়ের পরিচালনায় জয় বাবা ফেলুনাথ চলচ্চিত্রে মগনলাল মেঘরাজের ভূমিকায় অভিনয় করেছিলেন উৎপল দত্ত। টেলিসিরিয়ালে মোহন আগাসে এই ভূমিকায় অভিনয় করেন যত কাণ্ড কাঠমান্ডুতে ও গোলাপী মুক্তা রহস্য উপন্যাসে। এই টেলিছবির পরিচালক ছিলেন সন্দীপ রায়।

## তথ্যসূত্র

বিষয়শ্রেণী:কল্পকাহিনীর চরিত্র
পুঁটু চৌধুরী

**পুঁটু চৌধুরী** (জন্ম: মে ২৩ ১৯২৩ - মৃত্যু ১৪ ডিসেম্বর ১৯৭৯) একজন বাঙালি ভারতীয় টেস্ট এবং প্রথম শ্রেণীর ক্রিকেটার । তার আসল নাম নীরদ রঞ্জন চৌধুরী (ইংরেজি Nirode Ranjan Chowdhury) । তিনি ১৯৪১-৪২ থেকে ১৯৫৮-৫৯ পর্যন্ত প্রথম শ্রেণীর ক্রিকেট খেলেছিলেন ।

পুঁটু চৌধুরী তৎকালীন বিহার রাজ্যের জামশেদপুরে জন্মগ্রহণ করেন ।

পুঁটু চৌধুরী ১৯৪০ দশকের শুরুর দিকে বিহার এবং বাংলা দুটি রাজ্যের হয়ে রণজি ট্রফিতে খেলেছিলেন । ১৯৪৮-৪৯ খ্রিষ্টাব্দে ওয়েস্ট ইন্ডিজের বিরুদ্ধে এবং ১৯৫১-৫২ খ্রিষ্টাব্দে ভারতে ইংল্যান্ডের বিরুদ্ধে দুটি সরকারী টেস্টে এবং কয়েকটি বেসরকারী টেস্টে খেলেছিলেন । তিনি ১৯৫২ খ্রিষ্টাব্দে ভারতের ইংল্যান্ড সফরে নির্বাচিত হন কিন্তু কোন টেস্টে সুযোগ পান নি । ১৯৪১-৪২ খ্রিষ্টাব্দে রণজি ট্রফিতে ৭৯ রানে ৭ উইকেট তার সেরা প্রদর্শন । তিনি দুটি টেস্ট ম্যাচ খেলে একটি উইকেট এবং ৫৮টি প্রথম শ্রেণীর ম্যাচ খেলে ২০০টি উইকেট দখল করেছিলেন । প্রথম শ্রেণীর ক্রিকেটে তার বোলিং গড় ২৫.১৪ এবং ওভার প্রতি তিনি গড়ে ৩.৩৫ রান দিয়েছিলেন । 

তিনি কলকাতায় মোহনবাগান ক্লাবের হয়ে বহুদিন খেলেছিলেন । তিনি হাইজাম্পেও দক্ষ ছিলেন।

তিনি ১৯৭৯ খ্রিষ্টাব্দে পশ্চিমবঙ্গের দুর্গাপুরে মৃত্যুবরণ করেন। সেই সময়ে তিনি কোচ হিসাবে কর্মরত ছিলেন।

## তথ্যসূত্র


বিষয়শ্রেণী:বাঙালি ক্রিকেটার
বিষয়শ্রেণী:বাঙালি ক্রীড়াবিদ
বিষয়শ্রেণী:১৯২৩-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:বাংলার ক্রিকেটার
বিষয়শ্রেণী:বিহারের ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:জামশেদপুরের ব্যক্তি
গণশক্তি

**গণশক্তি পত্রিকা** হল ভারতের কমিউনিস্ট পার্টি (মার্ক্সবাদী) বা সিপিআই (এম)-এর পশ্চিমবঙ্গ রাজ্য কমিটির বাংলা ভাষায় প্রকাশিত মুখপত্র। ১৯৬৭ সালে পত্রিকাটি একটি সান্ধ্য দৈনিক হিসাবে প্রকাশিত হয়। পরে ১৯৮৬ সালে এটি দৈনিক হিসেবে আত্মপ্রকাশ করে। গণশক্তি পত্রিকার মূল স্লোগান হল “**আমরা নিরপেক্ষ নই, আমরা মেহনতি মানুষের পক্ষে**” এবং “**গণশক্তি, যা আগে ছাপে, পরে বিক্রি হয়**”।

## তথ্যসূত্র


## বহিঃসংযোগ
* গণশক্তি পত্রিকা'র ওয়েবসাইট

বিষয়শ্রেণী:কলকাতার সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:১৯৬৭-এ পশ্চিমবঙ্গে প্রতিষ্ঠিত
বিষয়শ্রেণী:১৯৬৭-এ প্রতিষ্ঠিত সংবাদপত্র
বিষয়শ্রেণী:ভারতের কমিউনিস্ট পার্টি (মার্ক্সবাদী)
মধু বসু

**মধু বসু** (১২ ফেব্রুয়ারি, ১৯০০—২৫ সেপ্টেম্বর, ১৯৬৯) একজন বিখ্যাত বাঙালি চিত্রপরিচালক, অভিনেতা এবং নাট্যব্যক্তিত্ব। মধু বসুর আসল নাম ছিল সুকুমার বসু। তাঁর বাবা প্রমথনাথ বসু ছিলেন একজন বিখ্যাত ভূতত্ত্ববিদ। মাতা ছিলেন বিখ্যাত সাহিত্যিক ও সিভিলিয়ান রমেশচন্দ্র দত্তের কন্যা কমলা বসু। মধু বসু শান্তিনিকেতন এবং বিদ্যাসাগর কলেজে পড়াশোনা করেন।

## অভিনয় জীবন
বিএসসি পাস করার পর তিনি ১৯২৪ খ্রিষ্টাব্দে চলচ্চিত্র জগতে পা রাখেন । তিনি কিছু শিক্ষিত যুবক যুবতীদের সাথে নিয়ে ১৯২৮ খ্রিষ্টাব্দে *ক্যালকাটা আর্ট প্লেয়ার্স* নামে নাটকের সংস্থা গঠন করেন । তিনি এই সময় *দালিয়া*, *আলিবাবা*, *বিদ্যুৎপর্ণা*, ঘরে বাইরে প্রভৃতি নাটকে অভিনয় করেন । ১৯২৬ খ্রিষ্টাব্দে তিনি বিদেশে গিয়ে ক্যামেরার কাজ শেখেন এবং কিছুদিন অ্যালফ্রেড হিচককের সাথে কাজ করার পর দেশে ফিরে আসেন ।   
তিনি রবীন্দ্রনাথের কাহিনী অবলম্বনে *[[গিরিবালা]]* নামের একটি নির্বাক চলচ্চিত্র তৈরি করেন । তিনি আলিবাবা ছবি করার পর পরিচালক হিসেবে জনপ্রিয় হন এবং প্রতিষ্ঠা পান । এই চলচ্চিত্রে দুটি প্রধান ভূমিকায় তিনি এবং তার নৃত্যশিল্পী স্ত্রী সাধনা বসু অভিনয় করেন ।

মধু বসু বিভিন্ন ভাষায় প্রায় ৩০টি ছবি পরিচালনা করেছেন। তার মধ্যে উল্লেখযোগ্য  সেলিমা(উর্দু), মাইকেল মধুসূদন, শেষের কবিতা, মহাকবি গিরিশচন্দ্র ইত্যাদি। তাঁর পরিচালিত শেষ ছবি *বীরেশ্বর বিবেকানন্দ* মুক্তি পায় ১৯৬৪ খ্রিষ্টাব্দে ।
এই অভিনেতা পরিচালক, অনেক বিখ্যাত বাঙালি ব্যক্তিত্বদের জীবনকে ছবিতে রূপান্তর করেন। যা বাংলার দর্শক এর আগে খুব একটা দেখতে পাননি।

## তথ্যসূত্র

* সংসদ বাঙালি চরিতাভিধান - সংশোধিত চতুর্থ সংস্করন - প্রথম খন্ড, সাহিত্য সংসদ, পৃষ্ঠা, ৩৯২
* ইন্টারন্যাশনাল মুভি ডেটাবেজে মধু বসু
*বিশেষ সংখ্যা, আনন্দলোক, ডিসেম্বর ২০১৩ (আনন্দবাজার পত্রিকা প্রকাশন)  শতবর্ষে ভারতীয় সিনেমা,পৃ:১৫৩

বিষয়শ্রেণী:১৯০০-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:বাঙালি নাট্যব্যক্তিত্ব
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:বিদ্যাসাগর কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
সংবাদ প্রতিদিন

***সংবাদ প্রতিদিন*** ভারতবর্ষের কলকাতা থেকে প্রকাশিত একটি বাংলা দৈনিক সংবাদপত্র। ১৯৯২ সালের ৯ আগস্ট থেকে এই পত্রিকাটি প্রকাশিত হচ্ছে। বর্তমানে এই পত্রিকার সম্পাদক সৃঞ্জয় বসু। শিল্পপতি স্বপনসাধন বসু এই পত্রিকার প্রতিষ্ঠাতা। 

## চিত্রশালা

File:KBF2009 SANGBADPRATIDIN.JPG|কলকাতা বইমেলায় সংবাদ প্রতিদিনের স্টল, ২০০৯
File:Kolkata Book Fair Pratidin 2011 Arnab Dutta.jpg|কলকাতা বইমেলায় সংবাদ প্রতিদিনের স্টল, ২০১১


## তথ্যসূত্র

## বহিঃসংযোগ
* সংবাদ প্রতিদিন পত্রিকা'র ওয়েবসাইট 

বিষয়শ্রেণী:ভারতের সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:পশ্চিমবঙ্গের সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:১৯৯২-এ প্রতিষ্ঠিত
বিষয়শ্রেণী:১৯৬২-এ পশ্চিমবঙ্গে প্রতিষ্ঠিত
রণদেব বসু

**রণদেব বসু** (জন্ম: ২৭ ফেব্রুয়ারি ১৯৭৯) (ইংরেজি: Ranadeb Bose) একজন ভারতীয় বাঙালি প্রথম শ্রেণীর ক্রিকেটার । তিনি ভারতীয় জাতীয় দলে সুযোগ পেলেও এখনও অবধি কোন খেলায় অংশগ্রহণের সুযোগ পাননি ।
## জন্ম ও পরিচয়
রণদেব কলকাতায় জন্মগ্রহণ করেছিলেন । তিনি কলকাতার সেন্ট লরেন্স হাই স্কুলে পড়াশোনা করেন । তারপর সেন্ট জেভিয়ার্স কলেজ থেকে বাণিজ্য বিভাগে স্নাতক হন ।
## পেশাজীবন
রণদেব মূলত ডানহাতি পেস বোলিং করেন । তিনি নিয়মিত বাংলা দলের হয়ে খেলছেন । তার প্রথম শ্রেনীর ক্রিকেটে অভিষেক হয় ১৯৯৮-৯৯ মরসুমে । ২০০৬-২০০৭ মরসুম অবধি রণদেব প্রথম শ্রেনীর ক্রিকেটে ১০৫৫৮টি বল করেছেন কিন্তু কোন ওভারস্টেপিং নো বল করেননি । এছাড়াও তিনি আরো বহু অফিসিয়াল ম্যাচেও কোন ওভারস্টেপিং নো বল করেননি । এখনও অবধি তিনি ৬৫টি প্রথম শ্রেনীর ম্যাচ খেলে ২৩৩টি উইকেট সংগ্রহ করেছেন ।

২০০৮ সালে ভারতীয় ক্রিকেট বোর্ড আয়োজিত ইন্ডিয়ান প্রিমিয়ার লিগ টুয়েন্টি টুয়েন্টি প্রতিযোগিতায় তিনি কলকাতা নাইট রাইডার্স দলে জায়গা পেলেও কোন ম্যাচ খেলার সুযোগ পান নি ।

## তথ্যসূত্র

* ক্রিকইনফো তে রণদেব
* রণদেবের উপর একটি নিবন্ধ

বিষয়শ্রেণী:বাঙালি ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলার ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:ইন্ডিয়া ব্লুয়ের ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
রংপুর (দ্ব্যর্থতা নিরসন)

**রংপুর** নামে বাংলাদেশে একটি শহর, জেলা ও বিভাগ আছে। **রংপুর** দ্বারা বোঝানো যেতে পারে:

* রংপুর বিভাগ, বাংলাদেশের সপ্তম প্রশাসনিক বিভাগ
** রংপুর জেলা, রংপুর বিভাগের  জেলা
** রংপুর, রংপুর বিভাগের বিভাগীয় শহর
** রংপুর সিটি কর্পোরেশন, রংপুর জেলার প্রশাসনিক অঞ্চল
** রংপুর সদর উপজেলা, রংপুর জেলার উপজেলা
*রংপুর, ভারত, ভারতের গুজরাটের অঞ্চল
*উত্তর-পূর্ব রংপুর - অবিভক্ত গোয়ালপাড়া জেলা, যা ১৮১৬ থেকে ১৮৩৩ খ্রিষ্টাব্দ সময়কালে তৎকালীন রংপুর জেলার উত্তর-পূর্ব অংশ ছিল।
*রংপুর (আহোম রাজধানী), আহোম সাম্রাজ্যের রাজধানী ছিল, বর্তমানে ভারতের আসামের শীবসাগর শহরের একটি অংশ।
*রংপুর, পাঞ্জাব, পাকিস্তানের পাঞ্জাবের গ্রাম

## আরোও দেখুন
* 
*
মনসুর আলি খান পতৌদি

:*একই নামের অন্য ব্যক্তিবর্গের জন্য দেখুন [[মনসুর আলী]]*

**মনসুর আলি খান পতৌদি** (; জন্ম: ৫ জানুয়ারি, ১৯৪১ ভোপাল- মৃত্যু: ২২ সেপ্টেম্বর, ২০১১) একজন প্রাক্তন ভারতীয় ক্রিকেট খেলোয়াড় এবং অধিনায়ক। মাত্র ২১ বছর বয়সে ভারতীয় দলের অধিনায়ক নির্বাচিত হন। তিনি ভারতের হয়ে ১৯৬১ থেকে ১৯৭৫ পর্যন্ত ৪৬টি টেস্ট ম্যাচে অংশ নিয়েছিলেন, যার মধ্যে ৪০টি ম্যাচেই তিনি ছিলেন দলের অধিনায়ক। ১৯৬৯ সালে তিনি বিখ্যাত অভিনেত্রী শর্মিলা ঠাকু্রকে বিয়ে করেন। তাদের ছেলে সইফ আলি খান এবং মেয়ে সোহা আলি খান দুজনেই হিন্দি সিনেমাতে অভিনয় করেন।
ফুসফুসের সংক্রমণের দরুন তিনি ২২ সেপ্টেম্বর ২০১১ তারিখে দিল্লির একটি হাসপাতালে মৃত্যুবরণ করেন। 

## সম্মাননা
* ১৯৬৪: অর্জুন পুরস্কার
* ১৯৬৭: পদ্মশ্রী

## তথ্যসূত্র

## আরও দেখুন
* অজিত ওয়াদেকর
* ভারত জাতীয় ক্রিকেট দল
* ইফতিখার আলি খান পতৌদি

## বহিঃসংযোগ

* 
* 
* Obituary of The Nawab of Pataudi, The Daily Telegraph, 23 September 2011

বিষয়শ্রেণী:১৯৪১-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:অর্জুন পুরস্কার প্রাপক
বিষয়শ্রেণী:অক্সফোর্ড বিশ্ববিদ্যালয়ের ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:দিল্লির ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:পদ্মশ্রী প্রাপক
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:বাজির সুলতান টোব্যাকোর ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের টেস্ট ক্রিকেট অধিনায়ক
বিষয়শ্রেণী:ভারতের নবাব
বিষয়শ্রেণী:ভারতীয় সুন্নি মুসলিম
বিষয়শ্রেণী:হায়দ্রাবাদের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:সাসেক্স ক্রিকেট অধিনায়ক
বিষয়শ্রেণী:ভোপাল থেকে আগত ক্রিকেটার
বিষয়শ্রেণী:ভারতীয় মুসলিম
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:সাইফ আলি খান
বিষয়শ্রেণী:আফগান বংশোদ্ভূত ভারতীয় ব্যক্তি
বিষয়শ্রেণী:উইনচেস্টার কলেজে শিক্ষিত ব্যক্তি
বিষয়শ্রেণী:ঠাকুর পরিবার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
গোপাল ঘোষ

**গোপাল ঘোষ** (জন্ম: ৫ ডিসেম্বর ১৯১৩ - মৃত্যু: ৩০ জুলাই ১৯৮০) একজন খ্যাতনামা বাঙালি চিত্রশিল্পী ।

গোপাল ঘোষ ১৯১৩ খ্রিষ্টাব্দে কলকাতায় জন্মগ্রহণ করেন । তার পৈতৃক নিবাস ছিল বর্তমান উত্তর ২৪ পরগণার মধ্যমগ্রাম । তার পিতা সেনাবাহিনীর ক্যাপ্টেন ছিলেন । তার ছোটবেলা সিমলায় কেটেছিল তারপর তিনি কাশীতে কিছুদিন থাকেন । এলাহাবাদ অ্যাংলো বেঙ্গলি কলেজে আইএ পর্যন্ত পড়েছিলেন । তিনি অসহযোগ আন্দোলনে অংশগ্রহণ করেছিলেন ।

গোপাল ঘোষ ১৯৩১ থেকে ১৯৩৫ সাল অবধি জয়পুরের চারুকলা বিদ্যালয়ে অঙ্কনশিক্ষা করেন । এরপর দেবীপ্রসাদ রায়চৌধুরীর কাছে মাদ্রাজ চারুকলা বিদ্যালয়ে ১৯৩৮ সাল অবধি ছবি আঁকা শেখেন । তিনি দুটি বিদ্যালয়েই কৃতিত্বের সাথে উত্তীর্ণ হয়েছিলেন ।তিনি ছবি আঁকার বিষয়বস্তু সংগ্রহ করার জন্য সাইকেলে সারা ভারত ঘুরেছিলেন ।

১৯৩৮ খ্রিষ্টাব্দে কলকাতায় এসে ইন্ডিয়ান সোসাইটি অফ ওরিয়েন্টাল আর্ট স্কুলে কাজ নেন । এই সময়ে বঙ্গশ্রী পত্রিকায় তিনি সচিত্র ভ্রমণকাহিনী ধারাবাহিকভাবে লিখেছিলেন । তিনি শিবপুর ইঞ্জিনিয়ারিং কলেজে আর্কিটেকচারাল ডিজাইন বিষয়ে পড়িয়েছিলেন । এছাড়াও তিনি স্কটিশ চার্চ বিটি কলেজে আঁকার ক্লাস নিতেন । ১৯৫১ থেকে ১৯৭১ খ্রিষ্টাব্দ পর্যন্ত তিনি সরকারী চারুকলা মহাবিদ্যালয়ে অধ্যাপনা করেন । তিনি ক্যালকাটা গ্রুপের অন্যতম প্রধান ছিলেন । ১৯৪২ থেকে ১৯৫০ খ্রিষ্টাব্দ পর্যন্ত এই ক্যালকাটা গ্রুপ সমসাময়িক ভারতীয় চিত্রকলায় নতুন দৃষ্টিভঙ্গি এনেছিল ।

গোপাল ঘোষের প্রথম একক প্রদর্শনী ১৯৪৭ খ্রিষ্টাব্দে দিল্লিতে হয়েছিল । তিনি প্রেসিডেন্ট কেনেডির আমন্ত্রণে আমেরিকায় গিয়েছিলেন । তিনি প্যাস্টেল এবং জলরঙেই বেশি ছবি আঁকতেন । তবে জলরঙে নিসর্গ চিত্রে তার প্রতিভার সবথেকে বেশি বিকাশ দেখা গেছে ।

## তথ্যসূত্র

* সংসদ বাঙালি চরিতাভিধান - সংশোধিত চতুর্থ সংস্করণ - প্রথম খণ্ড

বিষয়শ্রেণী:১৯১৩-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:বাঙালি শিল্পী
বিষয়শ্রেণী:ভারতীয় চিত্রশিল্পী
ক্লিফোর্ড গার্টস

**ক্লিফোর্ড গার্টস** (২৩শে আগস্ট, ১৯২৬ - ৩০শে অক্টোবর, ২০০৬) একজন মার্কিন নৃবিজ্ঞানী। তিনি মৃত্যুর পূর্ব পর্যন্ত যুক্তরাষ্ট্রের নিউ জার্সির প্রিন্সটনে অবস্থিত ইনস্টিটিউট ফর অ্যাডভান্সড স্টাডিজে ইমেরিটাস অধ্যাপক হিসেবে কর্মরত ছিলেন। তিনি বেশিরভাগই প্রতীকী নৃতাত্ত্বিক চর্চায় তাঁর দৃঢ় সমর্থন এবং প্রভাবের জন্য স্মরণীয় হয়েছিলেন এবং যাকে "তিন দশক ধরে মার্কিন যুক্তরাষ্ট্রের একক প্রভাবশালী সাংস্কৃতিক নৃতাত্ত্বিক" হিসাবে বিবেচনা করা হয়েছিল। 

## বহিঃসংযোগ
* HyperGeertz@WorldCatalogue ক্লিফোর্ড জের্টজ সমস্ত ভাষায় সমস্ত কাজের ডকুমেন্টেশন

## তথ্যসূত্র


বিষয়শ্রেণী:১৯২৬-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:মার্কিন নৃবিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:ধর্মের নৃবিজ্ঞানী
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন ফিলোসফিক্যাল সোসাইটির সদস্য
উইলিয়াম ওয়াইলার

**উইলিয়াম ওয়াইলার** (ইংরেজি ভাষায়: William Wyler) (১লা জুলাই, ১৯০২ - ২৭শে জুলাই, ১৯৮১) একাডেমি পুরস্কার বিজয়ী মার্কিন চলচ্চিত্র পরিচালক। তিনি সিনেমার একেকটি দৃশ্য দশ-বারো বার করে গ্রহণ করতেন এবং ছবির কাহিনী, চিত্রায়ণের স্থান ও ক্রুদের উপর পূর্ণ নিয়ন্ত্রণ বজায় রাখতেন। যেকোন দৃশ্যকে বাস্তবসম্মত এবং নিখুঁতভাবে তুলে ধরা এবং দৃশ্যের প্রতিটি খুঁটিনাটি দিক সুন্দরভাবে তুলে ধরার কারণে তিনি একই সাথে দর্শক ও সমালোচকদের প্রশংসা অর্জন করেছিলেন।

## চলচ্চিত্রসমূহ
* বেন-হার
* মিসেস মিনিভার
* দ্য বেস্ট ইয়ার্স অব আওয়ার লাইভ‌স
* ফ্রেন্ডলি পার্সুয়েশন
* রোমান হলিডে

## বহিঃসংযোগ
* 
* William Wyler bibliography  via UC Berkeley Media Resources Center
* Senses of Cinema: Great Directors Critical Database

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:হলিউড ওয়াক অব ফেইম
বিষয়শ্রেণী:জার্মান-মার্কিন
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:১৯০২-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:এএফআই আজীবন সম্মাননা পুরস্কার প্রাপক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ইহুদি মার্কিন লেখক
দ্য সাউন্ড অব মিউজিক

**দ্য সাউন্ড অব মিউজিক** () একটি গীতনাট্য যার গানগুলো রচনা করেছেন অস্কার হ্যামারস্টাইন আর সুর করেছেন রিচার্ড রজার্স। এই গীতনাট্য নিয়ে বই লিখেছেন হাওয়ার্ড লিন্ডসে এবং রাসেল ক্রুসো। Maria von Trapp এর বিখ্যাত স্মৃতিকথা The Story of the Trapp Family Singers অবলম্বনে এই গীথনাট্য রচিত হয়েছে। এই গীতনাট্যের বেশ কিছু গানই পরবর্তীকালে আদর্শ সঙ্গীতের মর্যাদা পায় যার মধ্যে আছে "The Sound of Music", "Edelweiss", "My Favorite Things", "Climb Ev'ry Mountain" এবং "Do-Re-Mi"।

১৯৫৯ সালের নভেম্বরে মূল গীতনাট্যটি প্রকাশিত হয়েছিল। প্রথম প্রকাশের পর এর অনেক পুনর্নির্মাণ হতে থাকে বিভিন্নভাবে। ১৯৬৫ সালে এ থেকে একটি চলচ্চিত্র নির্মিত হয়। একাডেমি পুরস্কার বিজয়ী এই ছবির নামও ছিল দ্য সাউন্ড অব মিউজিক। এই গীতনাট্যটি ছিল রজার্স ও হ্যামারস্টাইন কর্তৃক নির্মিত শেষ গীতনাট্য। কারণ এর মূল ব্রডওয়ে প্রকাশনার ৯ মাস পর হ্যামারস্টাইন ক্যান্সারে আক্রান্ত হয়ে মৃত্যুবরণ করেন।

## বহিঃসংযোগ

* দ্য সাউন্ড অব মিউজিক - সাল্‌সবুর্গে! 
* 
* The Sound of Music at R&H Theatricals
* Synopsis on theatrehistory
* Movie vs. Reality: The Real Story of the von Trapp Family - *Prologue* magazine, Winter 2005 - published by the National Archives and Records Administration

বিষয়শ্রেণী:ইংরেজি সাহিত্য
বিষয়শ্রেণী:গীতিনাট্য
বিষয়শ্রেণী:প্রেমের গল্প
দ্য সাউন্ড অব মিউজিক (চলচ্চিত্র)

**দ্য সাউন্ড অব মিউজিক** (ইংরেজি ভাষায়: The Sound of Music) ১৯৬৫ সালে মুক্তিপ্রাপ্ত চলচ্চিত্র। রজার্স ও হ্যামারস্টাইন রচিত গীতনাট্য অবলম্বনে চলচ্চিত্রটি পরিচালনা করেছেন রবার্ট ওয়াইজ এবং প্রধান চরিত্রে অভিনয় করেছেন জুলি অ্যান্ড্রুজ। মূল চলচ্চিত্রের রচয়িতাও এই রজার্স ও হ্যামারস্টাইন। তাদের মূল গীতনাট্যের নামও ছিল দ্য সাউন্ড অব মিউজিক। এর চিত্রনাট্য রচনা করেছেন এর্নেস্ট লেহমান।

## কুশীলব
* জুলি অ্যান্ড্রুজ - মারিয়া ফন ট্রাপ
* ক্রিস্টোফার প্লামার - গেয়র্গ ফন ট্রাপ
* এলিয়ানর পার্কার - বারোনেস এলসা ফন শ্রায়েডের
* রিচার্ড হেড্‌ন - মাক্স ডেটওয়াইলার

## আরও দেখুন
* এএফআইয়ের শ্রেষ্ঠ সঙ্গীতধর্মী চলচ্চিত্র

## তথ্যসূত্র

## বহিঃসংযোগ

* 
* 
* 
* 
* 
* 'দ্য সাউন্ড অব মিউজিক' ইতিহাস - আরএনএইচ
* Original NY Times review
* 
* দ্য সাউন্ড অব মিউজিক : Salzburg ১৯৬৪–২০১১

বিষয়শ্রেণী:১৯৬৫-এর চলচ্চিত্র
বিষয়শ্রেণী:১৯৬০-এর দশকের জীবনীমূলক চলচ্চিত্র
বিষয়শ্রেণী:১৯৬০-এর দশকের পারিবারিক চলচ্চিত্র
বিষয়শ্রেণী:১৯৬০-এর দশকের সঙ্গীতধর্মী চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:মার্কিন জীবনীমূলক চলচ্চিত্র
বিষয়শ্রেণী:মার্কিন পারিবারিক চলচ্চিত্র
বিষয়শ্রেণী:মার্কিন সঙ্গীতধর্মী চলচ্চিত্র
বিষয়শ্রেণী:রবার্ট ওয়াইজ পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
বিষয়শ্রেণী:বৈধব্য সম্পর্কে চলচ্চিত্র
বিষয়শ্রেণী:পরিবার সম্পর্কে চলচ্চিত্র
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:মার্কিন প্রণয়ধর্মী সঙ্গীতধর্মী চলচ্চিত্র
বিষয়শ্রেণী:১৯৬০-এর দশকের ইংরেজি ভাষার চলচ্চিত্র
বিষয়শ্রেণী:সঙ্গীত ও সঙ্গীতজ্ঞ সম্পর্কে চলচ্চিত্র
বিষয়শ্রেণী:আল্পসের পটভূমিতে চলচ্চিত্র
বিষয়শ্রেণী:অস্ট্রিয়ায় ধারণকৃত চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:১৯৬০-এর দশকের মার্কিন চলচ্চিত্র
বিষয়শ্রেণী:বিশ্বরেকর্ডধারী
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
রবার্ট ওয়াইজ

**রবার্ট আর্ল ওয়াইজ** (১০ই সেপ্টেম্বর, ১৯১৪ - ১৪ই সেপ্টেম্বর, ২০০৫) মার্কিন চলচ্চিত্র সম্পাদক, সাউন্ড ইফেক্ট সম্পাদক, প্রযোজক এবং পরিচালক। যে বিখ্যাত ছবিগুলো নিয়ে তিনি কাজ করেছেন তার মধ্যে আছে দ্য স্যান্ড পিব্‌লস, দ্য সাউন্ড অফ মিউজিক, ওয়েস্ট সাইড স্টোরি, দ্য হিন্ডেনবার্গ, স্টার ট্রেক: দ্য মোশন পিকচার, দ্য ডে দ্য আর্থ স্টুড স্টিল ইত্যাদি। ১৯৩০ থেকে শুরু করে ১৯৯০-এর দশক পর্যন্ত তিনি পূর্ণ উদ্যমে কাজ করেছেন।

## একাডেমি পুরস্কার
* ওয়েস্ট সাইড স্টোরি (১৯৬২) - সেরা পরিচালক হিসেবে জেরোম রবিন্সের সাথে
* দ্য সাউন্ড অফ মিউজিক (১৯৬৬) - সেরা পরিচালক
* আরভিং জি থ্যালবার্গ মেমোরিয়াল অ্যাওয়ার্ড - ১৯৬৭

## বহিঃসংযোগ

* 
* 
* 

* 
* 

বিষয়শ্রেণী:১৯১৪-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:বিজ্ঞান কল্পকাহিনি চলচ্চিত্র পরিচালক
বিষয়শ্রেণী:ইন্ডিয়ানার চলচ্চিত্র পরিচালক
বিষয়শ্রেণী:ইন্ডিয়ানার চলচ্চিত্র প্রযোজক
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র সম্পাদক
বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা
বিষয়শ্রেণী:একাডেমি অব মোশন পিকচার আর্টস অ্যান্ড সায়েন্সেসের সভাপতি
বিষয়শ্রেণী:ডিরেক্টরস গিল্ড অব আমেরিকার সভাপতি
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী প্রযোজক
বিষয়শ্রেণী:এএফআই আজীবন সম্মাননা পুরস্কার প্রাপক
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
ঝামা পাথর

[thumb|বুদবুদপূর্ণ হাল্কা [আগ্নেয় শিলা বা **ঝামা পাথর** বা **ঝামা**]]
**ঝামা পাথর** বা **ঝামা** (ইংরেজি: pumice, পামিস) হল বেশি পুড়ে যাওয়া এব্রোখেবরো ইট বা তার টুকড়ো যা ঘষা মাজার কাজে লাগে। ঝামাপাথর হল বুদবুদপূর্ণ হাল্কা আগ্নেয় শিলা। সাধারণতঃ ঝামা পাথর প্রবহমান লাভার উপর ভাসমান ফেনা থেকে সৃষ্টি হয় এবং কাচের মত স্বচ্ছ অথবা হাল্কা ধূসর রং-এর পাথুরে ফেনার মত দেখতে। সমস্ত আগ্নেয় প্রস্তর ক্ষেত্রে এদের দেখতে পাওয়া যায়। বায়বীয় ছিদ্রগুলির জন্য এই পাথর খুব হাল্কা ও অনেকসময় জলে ভাসে এবং জলের স্রোতে বা হাওয়ার দমকে স্থানচয়ূত হয়। লাভার সান্দ্রতা, জলীয় বাষ্প ও গয়াসীয় পদার্থ ও শীতলায়নের দ্রুততার উপর নির্ভর করে ঝামা পাথরের দানা/বুদবুদগুলির সূক্ষ্মতা নির্ভর করে। বেশীমাত্রায় গ্যাস থাকলে খুব সূক্ষ্ম দানার প্রকার ভেদ তোইরী হয় যার নাম পামিসাইট যার উপাদান গ্রানাইটের তুল্য। অপেক্ষাকৃত স্থূল দানার ঝামাপাথর, যার মধ্যে বায়ুপূর্ণ ছিদ্রাদি কম- তার নাম স্কোরিয়া যার উপাদান সাধারণতঃ গাঢ় রংএর আগ্নেয় শিলা ডায়োরাইট অথবা গ্যাব্রো-এর মত।

ঝামা পাথর সাধারণতঃ ঘষামাজার কাজে লাগে। ঝামা পাথরের গুঁড়ো আসবাব পত্র ইত্যাদি পালিশ করার কাজেও লাগে।

## তথ্যসূত্র

## বহিঃসংযোগ

* University of Oxford image of pumice. Retrieved 2010-09-27.
* Analytical identification of a single source pumice from Greek shores and ancient sites in the Levant.
* On the occurrence of a pumice-rich layer in Holocene deposits of western Peloponnesus, Ionian Sea, Greece. A geomorphological and geochemical approach.

বিষয়শ্রেণী:পাথর
বিষয়শ্রেণী:ক্ষয়কারী ঘর্ষক
বিষয়শ্রেণী:আগ্নেয়গিরিবিজ্ঞান
বিষয়শ্রেণী:আগ্নেয় শিলা
বিষয়শ্রেণী:ব্যক্তি স্বাস্থ্য পণ্য
সেপ্টেম্বর অন যশোর রোড

**সেপ্টেম্বর অন যশোর রোড** (ইংরেজি ভাষায়: September on Jessore Road) বিখ্যাত মার্কিন কবি অ্যালেন গিন্সবার্গ রচিত একটি কবিতা যা থেকে পরে গান করা হয়েছিল।

অ্যালেন গিন্সবার্গ ১৯৭১ সালে বাংলাদেশের স্বাধীনতা যুদ্ধের শেষ দিকে ভারতের কলকাতায় এসেছিলেন। কলকাতার বেশ কয়েকজন সাহিত্যিকের সাথে তার বন্ধুত্ব ছিল যার মধ্যে একজন সুনীল গঙ্গোপাধ্যায়। তিনি সুনীলের বাড়িতেই উঠেছিলেন। তখন বাংলাদেশ থেকে অনেক শরণার্থী পশ্চিমবঙ্গ ও সীমান্তবর্তী অন্যান্য শহরে আশ্রয় নিয়েছিল। ব্রিটিশ রাজের সময় পূর্ব বাংলা ও পশ্চিমবঙ্গের সংযোগকারী সড়ক হিসেবে কাজ করতো "যশোর রোড"। অনেক বৃষ্টি হওয়ায় তখন যশোর রোড পানিতে ডুবে গিয়েছিল। সড়ক পথে না পেরে গিন্সবার্গ অবশেষে নৌকায় করে বনগাঁ পেরিয়ে বাংলাদেশের যশোর সীমান্তে পৌঁছেন। তার সাথে সুনীলও ছিলেন। তারা যশোর সীমান্ত ও এর আশপাশের শিবিরগুলোতে বসবাসকারী শরণার্থীদের দুর্দশা প্রত্যক্ষ করেন।

এই অভিজ্ঞতা থেকেই গিন্সবার্গ এই কবিতাটি লিখেছিলেন। এই দীর্ঘ কবিতার সাথে সুর দিয়ে এটিকে গানে রূপ দিয়েছিলেন তিনি। আমেরিকায় ফিরে গিয়ে তার বন্ধু বব ডিলান ও অন্যান্য বিখ্যাত গায়কদের সহায়তায় এই গান গেয়ে কনসার্ট করেছিলেন। এভাবেই বাংলাদেশী শরণার্থীদের জন্য অর্থ সংগ্রহ করেন গিন্সবার্গ।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:ইংরেজি কবিতা
বিষয়শ্রেণী:১৯৭১-এর কবিতা
বিষয়শ্রেণী:অ্যালেন গিন্সবার্গের কবিতা
সাইকেল

**সাইকেল** বা **দ্বিচক্রযান** হচ্ছে দুই চাকা বিশিষ্ট পায়ে চালানোর জন্য একটি বাহন। এতে সাধারণত কোনো মেশিন থাকে না, তবে আধুনিক কিছু বাইসাইকেলে মেশিন লক্ষ্য করা যায়। 

১৯ শতকে ইউরোপে সাইকেলের উদ্ভব। সাম্প্রতিক কালে (২০১৪) বাংলাদেশে সাইকেলের জনপ্রিয়তা লক্ষ করার মতো। পরিবেশ বান্ধব এই বাহনটির নানাবিধ উপকারীতার কারণে প্রতি দিনই বেড়ে চলেছে এর ব্যবহার।

২০০৩ সাল পর্যন্ত সারা বিশ্বে ১০০ কোটিরও বেশি সাইকেল তৈরি করা হয়েছে।

"শব্দটি প্রথম ১৮৪৭ সালে ব্যবহৃত হয় একটি ফরাসি প্রকাশনায়, সম্ভবত দুই চাকার একটি গাড়ির এক অজ্ঞাত পরিচয় বর্ণনা করতে।

সাইকেল প্রথম আবিষ্কারের দাবি করেন অনেকেই।তবে দুই চাকার বাহন জনসম্মুখে প্রথম আনেন জার্মানির কার্ল ভন ড্যারন। তিনি ১৮১৭ সালে জার্মানিত ম্যানহেইম শহরে তার আবিষ্কৃত বাহনের প্রদর্শনী করেন।

প্রথম দিকের সাইকেলের দুই চাকা সমান ছিলো না। ১৮৮০ সালে সর্বপ্রথম দুই চাকা সমান পর্যায়ে নিয়ে আসা হয় এবং চেইন ও টায়ার সংযুক্ত করা হয়।

## বাংলাদেশে সাইকেল

### উৎপাদন
বাংলাদেশে বাইসাইকেল রপ্তানি হালকা প্রকৌশল শিল্পের মধ্যে বৃহত্তম(৭.৫%)।

## তথ্যসূত্র

বিষয়শ্রেণী:স্থলযান
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:বাইসাইকেল
বিষয়শ্রেণী:টেকসই প্রযুক্তি
বিষয়শ্রেণী:টেকসই পরিবহন
বিষয়শ্রেণী:জার্মান উদ্ভাবন
কোলা

**কোলা** () একধরনের বুদবুদায়িত পানীয়, যাতে ক্যারামেল খাদ্যরঙ ও ক্যাফেইন থাকে। জন পেম্বার্টন এটি আবিষ্কার করেন। কোলা আধুনিককালে বেশ জনপ্রিয় একটি কোমল পানীয় হিসেবে মর্যাদা পেয়েছে। কয়েকটি জনপ্রিয় কোলা হচ্ছে কোকা-কোলা (কোক), পেপসি, আরসি কোলা ইত্যাদি।
thumb|250px|right|ইন্দোনেশিয়ায় কোকাকোলার বোতলের আকৃতি

## ব্র্যান্ড
বিশ্বব্যাপী প্রচলিত জনপ্রিয় কোলা হচ্ছে কোকা-কোলা ও পেপসি। এছাড়াও কিছু কিছু বিখ্যাত কোলা বিভিন্ন জায়গাতে প্রচলিত আছে, যা স্থানীয় ভাবে অনেক জনপ্রিয়।

### এশিয়া অঞ্চল
* মক্কা কোলা: মধ্যপ্রাচ্য সহ দক্ষিণ আফ্রিকা ও ইউরোপের কিছু অংশে পাওয়া যায়।
* আরসি কোলা: ফিলিপাইন, ইসরাইল ও বাংলাদেশে পাওয়া যায়। ১৯৯৫ সাল থেকে ইসরাইলে ইহা পাওয়া যায়। 
* চম্পা কোলা: ভারতে ১৯৯১ সালের আগে জনপ্রিয় কোলা ছিল। 
* জম জম কোলা: ইরান সহ আরব বিশ্বে জনপ্রিয়।
* পার্সি কোলা: ইরানে জনপ্রিয়।
* রেড বুল কোলা: থাইল্যান্ডে জনপ্রিয়।
* টপসিয়া কোলা: ইরানের আরেকটি জনপ্রিয় কোলা।
* কোলা টার্কা: তুরস্কের জনপ্রিয় কোলা।

### ওশেনিয়া
* কিউই কোলা: নিউজিল্যান্ডের জনপ্রিয় কোলা।

## তথ্যসূত্র

## বহিঃসংযোগ

* Cola and Mentos mints trick
* OpenCola recipe (originally published by Cory Doctorow)
* Straight Dope article about caffeine levels on soft drinks 

বিষয়শ্রেণী:কোমল পানীয়
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:মার্কিন উদ্ভাবন
জাদু (দ্ব্যর্থতা নিরসন)

**জাদু** দ্বারা নিচের যে কোনটি বোঝানো যেতে পারে:

* জাদু (মায়াবিদ্যা), বিভিন্ন প্রাকৃতিক ঘটনার আধা-ভৌতিক ব্যাখ্যা
* জাদু (বিভ্রম), একটি বিনোদন মাধ্যম যাতে বিভিন্ন ভ্রমের মাধ্যমে দর্শকদের আনন্দ দেয়া হয়।
* জ্ঞানযোগ
* কালো জাদু
* ডাকিনীবিদ্যা
* ভূত
* মন্ত্র
* জাদু বর্গ
* জাদু
ইরাসমাস ডারউইন

থাম্ব|200px|ডান|জোসেফ রাইটের আঁকা ইরাসমাস ডারউইনের ছবি। ১৭৯২ সালে এই ছবিটি আঁকা হয়েছিল।
**ইরাসমাস ডারউইন** (ইংরেজি: Erasmus Darwin) (১২ই ডিসেম্বর, ১৭৩১ - ১৮ই এপ্রিল, ১৮০২) ছিলেন ইংরেজ চিকিৎসক, প্রাকৃতিক দার্শনিক, চিকিৎসাবিজ্ঞানী, দাস-বাণিজ্য বিলোপকারী, উদ্ভাবক এবং কবি। তিনি অগ্রগামী শিল্পপতি এবং প্রাকৃতিক দার্শনিকদের বিখ্যাত আলোচনা সংঘ লুনার সোসাইটির অন্যতম প্রতিষ্ঠাতা সদস্য। তিনি ডারউইন-ওয়েজউড বংশের একজন। এই বংশের সবচেয়ে কৃতী সন্তান হলেন চার্লস ডারউইন।

## তথ্যসূত্র

## বহিঃসংযোগ

* 
* "Preface and 'a preliminary notice'" by Charles Darwin in Ernst Krause, *Erasmus Darwin* (1879)
* Erasmus Darwin House, Lichfield
* Revolutionary Players website

বিষয়শ্রেণী:ইংরেজ উদ্ভিদবিজ্ঞানী
বিষয়শ্রেণী:১৭৩১-এ জন্ম
বিষয়শ্রেণী:১৮০২-এ মৃত্যু
বিষয়শ্রেণী:প্রাক-বিবর্তন জীববিজ্ঞানী
বিষয়শ্রেণী:শিল্প বিপ্লবের ব্যক্তিত্ব
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির সভ্য
বিষয়শ্রেণী:ইংরেজ প্রকৃতিবিদ
বিষয়শ্রেণী:ইংরেজ কবি
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
মায়াবিদ্যা (দ্ব্যর্থতা নিরসন)

নিচের যে কোনটিকে বোঝাতে পারে:

* জাদু (মায়াবিদ্যা), বিভিন্ন প্রাকৃতিক ঘটনার আধা-ভৌতিক ব্যাখ্যা
* ডাকিনীবিদ্যা, এক ধরনের চর্চা
আইবিএম রোডরানার

থাম্ব|রোডরানার
**রোডরানার** (ইংরেজি ভাষায়: Roadrunner) মার্কিন যুক্তরাষ্ট্রের নিউ মেক্সিকোর লস অ্যালামস ন্যাশনাল ল্যাবরেটরিতে অবস্থিত একটি সুপারকম্পিউটার।  এটি বর্তমানে পৃথিবীর দ্রুততম সুপারকম্পিউটার।

## তথ্যসূত্র

## বহিঃসংযোগ
* 
* 

বিষয়শ্রেণী:সুপারকম্পিউটার
বিষয়শ্রেণী:অনন্য কম্পিউটার
বিষয়শ্রেণী:২০০৮-এ বিজ্ঞান
বিষয়শ্রেণী:আইবিএম সুপার কম্পিউটার
এতিয়েন জফ্রোয়া সাঁ-হিলের

থাম্ব|200px|ডান|এতিয়েন জফ্রোয়া সাঁ-হিলের, একটি এনগ্রেভিং
**এতিয়েন জফ্রোয়া সাঁ-হিলের** () (১৫ই এপ্রিল, ১৭৭২ - ১৯শে জুন, ১৮৪৪) ফরাসি প্রকৃতিবিদ যিনি "ইউনিটি অফ কম্পোজিশন" তথা "গঠনের ঐক্য" নামক তত্ত্বটি প্রতিষ্ঠিত করেছিলেন। তিনি ছিলেন জঁ-বাতিস্ত লামার্কের সহকর্মী ছিলেন এবং লামার্কের বিবর্তনবাদী তত্ত্বের প্রসারে বিশেষ অবদান রেখেছিলেন। জফ্রোয়ার বৈজ্ঞানিক দৃষ্টিভঙ্গিতে খানিকটা স্বজ্ঞালব্ধ জ্ঞানের প্রভাব আছে যার সাথে লরেন্‌ৎস ওকেন এর মত জার্মান অঙ্গসংস্থানবিদদের দৃষ্টিভঙ্গির মিল দেখা যায়। লামার্কের চর্চায় অবশ্য এরকম কোন প্রভাব ছিল না। তিনি অঙ্গ-প্রত্যঙ্গের নকশায় নিহিত গূঢ় ঐক্যের উপর বিশ্বাস করতেন এবং সময়ের সাথে প্রজাতিগুলোর মধ্যে রূপান্তরসাধনের প্রক্রিয়াকে সত্য মনে করতেন। তুলনামূলক অঙ্গব্যবচ্ছেদ-বিদ্যা, জীবাশ্মবিজ্ঞান এবং ভ্রূণতত্ত্বের উপর গবেষণা করে তিনি নিজের দৃষ্টিভঙ্গির পক্ষে প্রমাণ হাজির করেছিলেন।

## বহিঃসংযোগ
* Geoffroy collection, American Philosophical Society

বিষয়শ্রেণী:ফরাসি প্রাণিবিজ্ঞানী
বিষয়শ্রেণী:ফরাসি প্রকৃতিবিদ
বিষয়শ্রেণী:১৭৭১-এ জন্ম
বিষয়শ্রেণী:১৮৪৪-এ মৃত্যু
বিষয়শ্রেণী:প্রাক-বিবর্তন জীববিজ্ঞানী
বিষয়শ্রেণী:১৭৭২-এ জন্ম
বিষয়শ্রেণী:১৮শ শতাব্দীর ফরাসি লেখক
বিষয়শ্রেণী:১৯শ শতাব্দীর ফরাসি লেখক
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিড়িয়াখানার রক্ষক
ডুরিয়ান

**ডুরিয়ান** (বাংলা , ইংরেজি ) হলো Malvaceae গোত্রের দুরিয়ো (*Durio*) গণভুক্ত একটি গাছের ফল। গোত্রের দিক থেকে এটি জবা, ঢেড়শ, তুলা এসব গাছের সাথে সম্পর্কিত। দক্ষিণ-পূর্ব এশিয়াতে ডুরিয়ান প্রচন্ড জনপ্রিয়, সেখানে এটিকে ফলের রাজা হিসাবে অভিহিত করা হয়। ফলটির বৈশিষ্ট্য হলো বিশাল আকার, তীব্র গন্ধ, এবং কাঁটাযুক্ত খোসা। ফলটি প্রায় ৩০ সেন্টিমিটার দীর্ঘ এবং ১৫ সেন্টিমিটার ব্যাসের হয়ে থাকে। এর ওজন ১ থেকে ৩ কেজি হয়ে থাকে। এর আকার লম্বাটে থেকে গোলাকার হয়ে থাকে। এর খোসার রঙ সবুজ বা বাদামী হয়। ভিতরের শাঁস প্রজাতি ভেদে হালকা হলুদ থেকে লাল হয়ে থাকে।

বাইরের শক্ত খোসা তীক্ষ্ণ ও খোঁচা খোঁচা কাঁটা দিয়ে আবৃত। ভিতরের ভক্ষনীয় অংশ থেকে বিশেষ ধরনের তীব্র ঝাঁঝালো গন্ধ বের হয়। এই গন্ধকে কারো কারো কাছে সুমিষ্ট, আবার কারো কারো কাছে দুর্গন্ধযুক্ত মনে হয়। ফল আস্ত অবস্থাতেও এই গন্ধ পাওয়া যায়। গন্ধের জন্য অনেক হোটেল এবং যানবাহনে এটির প্রবেশ নিষিদ্ধ।

ডুরিয়ান ফলটি পাওয়া যায় ব্রুনেই, মালয়েশিয়া, এবং ইন্দোনেশিয়াতে। পশ্চিমা বিশ্বে এটি প্রায় ৬০০ বছর ধরে পরিচিত। ঊনবিংশ শতকে ব্রিটিশ প্রকৃতিবিজ্ঞানী আলফ্রেড রাসেল ওয়ালেস এটির শাঁসকে অভিহিত করেন "a rich custard highly flavoured with almonds"। শাঁসের অংশটি কাঁচা ও পাকা দুই ভাবেই খাওয়া হয়। এছাড়া দক্ষিণ পূর্ব এশিয়ার স্থানীয় খাবার দাবারে সুগন্ধ যোগ করার জন্য এটি যোগ করা হয়। ফলটির বিচিকেও রান্না করে খাওয়া হয়। ডুরিয়ান নামটি এসেছে মালয় ভাষার শব্দ "ডুরি" (কাঁটা) থেকে।

ডুরিয়ানের ৩০টি প্রজাতি রয়েছে। এর মধ্যে ৯টির ফল খাওয়ার যোগ্য। *Durio zibethinus* হলো আন্তর্জাতিক বাজারে পাওয়া একমাত্র ডুরিয়ান প্রজাতি। অন্য প্রজাতির ফলগুলো দক্ষিণ পূর্ব এশিয়ার স্থানীয় বাজারে বিক্রি হয়।

## তথ্যসূত্র


## বহিঃসংযোগ

* Germplasm Resources Information Network: ''Durio''
* Durio zibethinus (Bombacaceae)
* Durian Palace
* ডুরিয়ান ফল কাটার কৌশলের ভিডিও

বিষয়শ্রেণী:ফল
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
কমরেড

[থাম্ব|[লাইব্রেরি অব কংগ্রেস|লাইব্রেরী অব কংগ্রেসে রক্ষিত প্রথম বিশ্বযুদ্ধ]]
**কমরেড** কথার প্রকৃত অর্থ বন্ধু বা সাথী। শব্দটি মূলতঃ ফরাসি (french) camarade হতে উদ্ভূত। শব্দটি এসেছে *camarada* শব্দ থেকে  যার অর্থ ”একই কামারার বন্ধু”, ল্যাটিন ভাষায় *camera* অর্থ কামরা বা ঘর। ফরাসি বিপ্লবের সময় (১৭৮৯-১৭৯৯) শব্দটি জনপ্রিয় হয় ওঠে। যার পরে এটি সমাজতন্ত্রী এবং শ্রমিকদের মধ্যে একটি সম্বোধনের আকারে পরিণত হয়েছিল। রুশ বিপ্লবের পর থেকে, পশ্চিমা বিশ্বের জনপ্রিয় সংস্কৃতি প্রায়শই এটিকে সাম্যবাদের সাথে যুক্ত করেছে।

## পটভূমি
ফ্রান্সে আভিজাত্যের খেতাব, এবং মহাশয় এবং মাদাম (আক্ষরিক অর্থে, 'মাই লর্ড' এবং 'মাই লেডি') শব্দটি বাতিল করার পরে, বিপ্লবীরা উল্লেখ করার জন্য একে অপরের প্রতি পুরুষদের জন্য সিটিয়ন () এবং মহিলাদের জন্য সিটিয়েনে () (উভয় অর্থই 'নাগরিক') শব্দটি ব্যবহার করেছিলেন। উদাহরণস্বরূপ, পদচ্যুত রাজা ষোড়শতম লুই তার বিশেষাধিকার হারানোর উপর জোর দেওয়ার জন্য সিটিয়েন লুই ক্যাপেট হিসাবে উল্লেখ করা হয়েছিল।

## তথ্যসূত্র

বিষয়শ্রেণী:সোভিয়েত শব্দ
বিষয়শ্রেণী:রাজনৈতিক পরিভাষা
বিষয়শ্রেণী:সাম্যবাদী পরিভাষা
বিষয়শ্রেণী:সমাজতন্ত্র
বিষয়শ্রেণী:ইসলামবাদ
মুসলিম লীগ

**মুসলিম লীগ** দ্বারা বোঝায়:

## রাজনৈতিক দল

* নিখিল ভারত মুসলিম লীগ, ব্রিটিশ ভারতের রাজনৈতিক দল, মুসলিম আবাসভূমি হিসেবে পাকিস্তান গঠনের আন্দোলনে নেতৃত্বদানকারী
** পাঞ্জাব মুসলিম লীগ, উপরোল্লেখিত সংগঠনের একটি শাখা
** ইউনিয়নবাদী মুসলিম লীগ, পাঞ্জাবে নিখিল ভারত মুসলিম লীগের একটি স্বতন্ত্র অংশ, এর নেতৃত্বে ছিলেন স্যার সিকান্দার হায়াত খান
** নিখিল ভারত জমহুর মুসলিম লীগ, নিখিল ভারত মুসলিম লীগের পাকিস্তান দাবির বিরোধী হিসেবে ১৯৪০ সালে গঠিত।

### পাকিস্তান
;ঐতিহাসিক ও বিলুপ্ত
* মুসলিম লীগ (পাকিস্তান), নিখিল ভারত মুসলিম লীগের উত্তরসুরি, স্বাধীনতার পর থেকে ১৯৫৮ সাল পর্যন্ত টিকে ছিল। 
* কনভেনশন মুসলিম লীগ, ১৯৬২ সালে গঠিত পাকিস্তান মুসলিম লীগের একটি স্বল্পস্থায়ী বিভক্ত অংশ
* কাউন্সিল মুসলিম লীগ, কনভেনশন মুসলিম লিগের একটি স্বল্পস্থায়ী বিভক্ত অংশ
* পাকিস্তান মুসলিম লীগ (কাইয়ুম), ১৯৭০ সালে গঠিত রাজনৈতিক দল
* পাকিস্তান মুসলিম লীগ (জে), ১৯৯৩ সাল থেকে ২০০৪ সাল পর্যন্ত স্থায়ী রাজনৈতিক দল
* পাকিস্তান মুসলিম লীগ (জিন্নাহ), ১৯৯৫ সাল থেকে ২০০৪ সাল পর্যন্ত স্থায়ী রাজনৈতিক দল
* পাকিস্তান পিপলস মুসলিম লীগ, ২০০৯ সাল থেকে ২০১৩ সাল পর্যন্ত স্থায়ী রাজনৈতিক দল

;আধুনিক
* পাকিস্তান মুসলিম লীগ, ১৯৬২ সাল থেকে শুরু করে রাজনৈতিক জোটের একটি ধারা
* পাকিস্তান মুসলিম লীগ (এন), মধ্য-ডানপন্থি রাজনৈতিক দল এবং ২০১৩ সালের নির্বাচনের পর দেশে সবচেয়ে বড় রাজনৈতিক শক্তি
* পাকিস্তান মুসলিম লীগ (কা), মধ্যপন্থি জাতীয়তাবাদি দল
* পাকিস্তান মুসলিম লীগ (এফ), মধ্যপন্থি, জাতীয়তাবাদি দল, বিশেষত সিন্ধুতে সক্রিয়
* পাকিস্তান মুসলিম লীগ (জেড), ২০০২ সালে গঠিত রাজনৈতিক দল
* আওয়ামী মুসলিম লীগ (পাকিস্তান), ২০০৮ সালে গঠিত রাজনৈতিক দল
* নিখিল পাকিস্তান মুসলিম লীগ, ২০১০ সালে পারভেজ মোশাররফ কর্তৃক গঠিত রাজনৈতিক দল

### বাংলাদেশ
* নিখিল পাকিস্তান আওয়ামী মুসলিম লীগ যার নাম পরবর্তীতে *[[আওয়ামী মুসলিম লীগ|আওয়ামী লীগ]]* হয়
* বাংলাদেশ মুসলিম লীগ, ইসলামপন্থি রাজনৈতিক দল

### ভারত
* ভারতীয় ইউনিয়ন মুসলিম লিগ, ইসলামপন্থি রাজনৈতিক দল, মূল কেরালায় সক্রিয়
* সর্বভারতীয় মুসলিম লীগ (২০০২), ২০০২ সালে তামিলনাড়ুতে গঠিত রাজনৈতিক দল

### ইরিত্রিয়া
* মুসলিম লীগ অব দ্য ওয়েস্টার্ন প্রভিন্স
* ইন্ডিপেন্ডেন্ট মুসলিম লীগ

### ফিজি
* ফিজি মুসলিম লীগ

## অন্যান্য
*মুসলিম ওয়ার্ল্ড লীগ, সৌদি আরবের বেসরকারি আন্তর্জাতিক সংগঠন
রোডরানার (দ্ব্যর্থতা নিরসন)

নিচের যে কোনটি বোঝাতে পারে:

* **রোডরানার** জিওকক্কিক্স গণের একটি পাখির নাম।
* আইবিএম রোডরানার, একটি সুপারকম্পিউটার।
পুলিৎজার পুরস্কার

**পুলিৎজার পুরস্কার** (ইংরেজিতে: Pulitzer Prize *পুলিট্‌জ়ার্‌ প্রাইজ‌*) মার্কিন যুক্তরাষ্ট্রে ছাপার সাংবাদিকতা, সাহিত্য এবং সঙ্গীতের সর্বোচ্চ পুরস্কার হিসেবে বহুল সমাদৃত। নিউ ইয়র্ক সিটিতে অবস্থিত কলাম্বিয়া ইউনিভার্সিটি এর প্রশাসকের ভূমিকা পালন করে। এক অর্থে জোসেফ পুলিৎজার ও উইলিয়াম হার্স্ট হলুদ সাংবাদিকতার প্রতিষ্ঠাতাদের মধ্যে অন্যতম। পুলিৎজার নামের এই হাঙ্গেরীয়-মার্কিন সাংবাদিকই পুলিৎজার পুরস্কারের প্রচলন করেছিলেন। ১৯১১ সালে মৃত্যুর সময় পুলিৎজার কলাম্বিয়া ইউনিভার্সিটিতে প্রচুর পরিমাণ অর্থ রেখে গিয়েছিলেন। তার অর্থের কিছু অংশ দিয়ে ১৯১২ সালে এই বিশ্ববিদ্যালয়ের সাংবাদিকতা স্কুল গঠিত হয়েছিল। এই অর্থের মাধ্যমে ১৯১৭ সালের ৪ঠা জুন প্রথম পুলিৎজার পুরস্কারের ঘোষণা দেয়া হয়। বর্তমানে প্রতি বছরের এপ্রিল মাসে পুরস্কারটি ঘোষিত হয়। একটি স্বাধীন বোর্ড বিজয়ী নির্বাচন করে থাকেন। প্রতিবছর ২১টি ক্ষেত্রে এই পুরস্কার প্রদান করা হয়। পাবলিক সার্ভিস বিভাগে বিজয়ী স্বর্ণ পদক লাভ করেন।

## পুরস্কারের ক্ষেত্রসমূহ

সাংবাদিকতা, শিল্পকলা, পত্র ও কল্পকাহিনী বিভাগে পুরস্কার প্রদান করা হয়ে থাকে। মার্কিন যুক্তরাষ্ট্র ভিত্তিক সংবাদপত্র, ম্যাগাজিন ও সংবাদ সংস্থায় (সংবাদ ওয়েবসাইট সহ) নিয়মিত প্রকাশিত প্রতিবেদন ও আলোকচিত্র সাংবাদিকতা পুরস্কারের যোগ্য। ২০০৭ সালের শুরু থেকে ঘোষণা দেওয়া হয় যে সকল অনলাইন সংবাদও সাংবাদিকতা পুরস্কারের আওতায় নেওয়া হবে, শুধু দুটি আলোকচিত্র পুরস্কার ব্যতীত। ২০১৬ সালের অক্টোবরে ম্যাগাজিনের যোগ্যতা সকল সাংবাদিকতার পুরস্কারের সমতুল্য করা হয়।

### সাংবাদিকতা
* পাবলিক সার্ভিস
* ব্রেকিং নিউজ রিপোর্টিং
* তদন্তমূলক প্রতিবেদন
* ব্যাখ্যামূলক প্রতিবেদন
* স্থানীয় প্রতিবেদন
* জাতীয় প্রতিবেদন
* আন্তর্জাতিক প্রতিবেদন
* ফিচার রচনা
* ভাষ্য
* সমালোচনা
* সম্পাদকীয় রচনা
* সম্পাদকীয় কার্টুন নির্মাণ
* ব্রেকিং নিউজ আলোকচিত্র
* ফিচার আলোকচিত্র

### সাহিত্য
* কল্পকাহিনী
* নাটক
* ইতিহাস
* জীবনী বা আত্মজীবনী
* কবিতা
* সাধারণ নন-ফিকশন

### সঙ্গীত
* সঙ্গীত

## আরও দেখুন
* ম্যান বুকার পুরস্কার

## তথ্যসূত্র

## বহিঃসংযোগ
* পুলিৎজার পুরস্কারের ওয়েবসাইট ও প্রশ্নোত্তর

▪️ পুলিৎজার পুরস্কার ২০২১ বিজয়ীদের তালিকা 

বিষয়শ্রেণী:মার্কিন পুরস্কার
বিষয়শ্রেণী:সাংবাদিকতা পুরস্কার
বিষয়শ্রেণী:পুলিৎজার পুরস্কার
বিষয়শ্রেণী:সাহিত্য পুরস্কার
বিষয়শ্রেণী:সঙ্গীত পুরস্কার
বিষয়শ্রেণী:১৯১৭-এ প্রবর্তিত পুরস্কার
বিষয়শ্রেণী:মার্কিন সাংবাদিকতা পুরস্কার
বিষয়শ্রেণী:১৯১৭-এ নিউ ইয়র্ক সিটিতে প্রতিষ্ঠিত
দ্য কালার পার্পল

**দ্য কালার পার্পল** (ইংরেজি ভাষায়: The Color Purple) এলিস ওয়াকার রচিত একটি নারীবাদী উপন্যাস। লেখক এতে বিংশ শতকের একেবারে শুরুর দিকে আফ্রিকান-মার্কিন নারীদের অবস্থা ফুটিয়ে তুলেছেন। এই উপন্যাসটি ১৯৮৩ সালে প্রকাশিত হয়। ১৯৮৫ সালে স্টিভেন স্পিলবার্গ এ থেকে চলচ্চিত্র নির্মাণ করেন যার নাম দ্য কালার পার্পল। উল্লেখ্য এলিস ওয়াকার এই উপন্যাসের জন্য ১৯৮৩ সালে পুলিৎজার পুরস্কার অর্জন করেছিলেন।

## তথ্যসূত্র

বিষয়শ্রেণী:১৯৮২-এর উপন্যাস
বিষয়শ্রেণী:মার্কিন উপন্যাস
বিষয়শ্রেণী:নারীবাদী উপন্যাস
বিষয়শ্রেণী:ইংরেজি উপন্যাস
বিষয়শ্রেণী:পত্রোপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:ধর্ষণ সম্পর্কে উপন্যাস
বিষয়শ্রেণী:বিবাচনকৃত বই